stanford-oval/wikipedia huggingface dataset:
John Morley
Poliittinen ura

Morley valmistui 1859 lakimieheksi, mutta siirtyi pian sanomalehdentoimittajaksi. Hän julkaisi 1867–1882 Fortnightly Review -lehteä ja toimi 1880–1883 Pall Mall Gazetten päätoimittajana. Hän oli parlamentin alahuoneessa vuosina 1883–1895 Newcastlen ja 1896–1908 Montrose Burghsin edustajana. Morley toimi 1886 Irlannin asiain ministerinä William Gladstonen kolmannessa hallituksessa ja toimi pääministerin oikeana kätenä valmisteltaessa Irlannin itsehallintolakia (home rule), joka tosin ei mennyt läpi parlamentissa. Hän toimi uudelleen Irlannin ministerinä vuosina 1892–1895. Tämän jälkeen Morley keskittyi vuosikymmeneksi lähinnä kirjallisiin töihinsä, mutta liberaalien palattua oppositiokauden jälkeen takaisin valtaan hän toimi Intian asioiden ministerinä Henry Campbell-Bannermanin ja Herbert Henry Asquithin hallituksissa joulukuusta 1905 marraskuuhun 1910.
Vuonna 1909 säädetty Intian hallintoa uudistanut Indian Councils Act tunnetaan myös nimellä Morleyn–Minton reformi, sillä se perustui Morleyn ja Intian varakuninkaana toimineen Minton jaarlin yhteistyöhön. Uudistuksen myötä Intian valtakunnalliseen ja paikallishallintoon luotiin osittainen kansanedustus, joskin äänioikeus jäi hyvin rajalliseksi. Morleyn ja liberaalien toiveena oli luoda edellytykset brittiläistyylisen parlamentarismin kehittämiselle Intiassa, mutta Minto halusi säilyttää brittiviranomaisilla veto-oikeuden kaikkeen lainsäädäntöön Intiassa. Morley myös nimitti ministeriön yhteydessä toimineeseen Intian asioiden neuvostoon kaksi intialaista edustajaa, yhden muslimin ja yhden hindun. Morley sai päärinarvon 1908 ja siirtyi 1910 valtakunnanneuvoston lordipresidentiksi (Lord President of the Council). Hän vastusti Britannian liittymistä ensimmäiseen maailmansotaan ja erosi protestina hallituksesta elokuussa 1914.
Teokset

Morleyn tunnetuin kirjallinen teos oli vuonna 1903 ilmestynyt kolmiosainen William Gladstonen virallinen elämäkerta The life of William Ewart Gladstone. Hän julkaisi elämäkerrat myös Edmund Burkesta (1867 ja 1879), Voltairesta (1872), Rousseausta (1873), Diderot’sta ja ensyklopedisteista (1878), Richard Cobdenista (1881), Ralph Waldo Emersonista (1884), Robert Walpolesta (1889) ja Oliver Cromwellista (1900). Morleyn muita teoksia olivat On Compromise (1874), Studies in Literature (1891), Critical Miscellanies (1908) ja kaksiosainen muistelmateos Recollections (1917). Vuonna 1921 ilmestyivät vielä viisitoistaosaiset kootut teokset (Works).
Aiheesta muualla

Kuvia tai muita tiedostoja aiheesta John Morley Wikimedia Commonsissa
Jagdgeschwader 72 ”Westfalen”

| Jagdgeschwader 72 ”Westfalen” (JG 72 "W") |
| --- | --- |

Toiminnassa:  1. maaliskuuta 1961 - 31. tammikuuta 2002
Valtio:   Saksa
Puolustushaarat:  ilmavoimat
Aselajit:  ilmavoimat
Rooli:  hävittäjätorjunta
Tukikohta:  Hopsteinin lentotukikohta
Kalusto:  McDonnell Douglas F-4 Phantom II
Jagdgeschwader 72 ”Westfalen” (JG 72 "W"), oli Saksan ilmavoimien hävittäjälennosto, joka lakkautettiin 2002. Lennosto perustettiin 1961 nimellä Jagdbombergeschwader 36.
Historia

Jagdbombergeschwader 36 perustettiin 1. maaliskuuta 1961 Nörvenichin lentotukikohdassa kalustonaan Republic F-84F Thunderstreakit. Lennosto siirrettiin 1. syyskuuta 1961 Hopstenin lentotukikohtaan ja liitettiin osaksi Natoa. Saksan ilmavoimien komentaja kenraaliluutnantti Josef Kammhuber  otti lennoston operatiiviseen palvelukseen 12. joulukuuta. Lennoston 2. laivue perustettiin 19. tammikuuta 1962 tehtävänään lentäjien koulutus kalustonaan Lockheed T-33A ja Piaggio P.149 -koneet. Lennosto vastaanotti 14. maaliskuuta 1963 vaakunansa.
Lennosto vastaanotti 2. helmikuuta 1965 ensimmäiset Lockheed F-104 Starfighterit. Se oli Bejan lentotukikohdassa Portugalissa kolme kuukautta vuonna 1971. Seuraavana vuonna lennosto vastaanotti Dornier Do 28 Skyservantit. Ensimmäinen lennostolle toimitettu McDonnell Douglas F-4 Phantom II laskeutui tukikohtaan 4. helmikuuta 1975. Lennosto oli 21. heinäkuuta  - 26. syyskuuta 1980 Goose Bayssä Kanadassa ensimmäisenä saksalaisena lennostona. Lennosto sai 11. tammikuuta 1985 kunnianimen Westfalen.
Lennosto nimettiin 1. huhtikuuta 1985 uudelleen Jagdgeschwader 72:ksi, joka lakkautettiin 1. helmikuuta 2002.
Kalusto

JaboG 36:n lentokalustona olivat:
Republic F-84F Thunderstreak 1961 - 1965
Lockheed F-104G Starfighter 1965 - 1974
McDonnell Douglas F-4F Phantom II 1974 - 2001
Lockheed T-33A 1962 - 1976
Piaggio P.149 1962 - 1990
Dornier Do 28 Skyservant 1972 - 1993
Komentajat

JaboG 36:n komentajina olivat:
majuri Wilhelm Meyn 13. maaliskuuta 1961 - 14. joulukuuta 1962
majuri Hans-Gerhard Opel 1. tammikuuta 1963 - 24. elokuuta 1963
everstiluutnantti Lothar Kmitta 27. elokuuta 1963 - 31. joulukuuta 1969
eversti Hanscarl Frhr. von Friesen 1. tammikuuta 1970 - 27. maaliskuuta 1972
everstiluutnantti Wilhelm Merkl 28. maaliskuuta 1972 - 7. marraskuuta 1974
eversti Winfried Schwenke 8. marraskuuta 1974 - 9. elokuuta 1976
eversti Klaus-Wilhelm Rimmek 10. elokuuta 1976 - 2. huhtikuuta 1979
eversti Friedrich Busch 3. huhtikuuta 1979 - 26. maaliskuuta 1982
eversti Botho Engelien 26. maaliskuuta 1982 - 29. maaliskuuta 1984
eversti Peter Vogler 30. maaliskuuta 1984 - 26. syyskuuta 1986
eversti Manfred Menge 27. syyskuuta 1986 - 25. maaliskuuta 1991
JG 72:n komentajina olivat:
eversti Jürgen Kolbe maaliskuu 1991 - maaliskuu 1993
eversti Wolfgang Conrad maaliskuu 1993 - lokakuu 1995
eversti Johannes Hassenewert lokakuu 1995 - syyskuu 1999
eversti Hans-Henning Pradel syyskuu 1999 - tammikuu 2002
Aiheesta muualla

Kuvia tai muita tiedostoja aiheesta Jagdgeschwader 72 ”Westfalen” Wikimedia Commonsissa
Kate Allen

Kate Allen -nimisiä henkilöitä ovat:
Kate Allen (s. 1970), australialais-itävaltalainen triathlonisti ja olympiavoittaja
Kate Allen (s. 1974), australialainen maahockeypelaaja ja olympiavoittaja
Kate Allen, o.s. Slatter (s. 1971), australialainen soutaja ja olympiavoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kate Allen”, voi hakea sivunnimihaulla, laajalla sivunnimihaulla tai tekstihaulla.
Kate Allen (maahockeypelaaja)

| Mitalit> Maa:   Australia.Naisten maahockey. Olympialaiset  | Mitalit> Maa:   Australia.Naisten maahockey. Olympialaiset  | Mitalit> Maa:   Australia.Naisten maahockey. Olympialaiset  | Maa:   Australia> Naisten maahockey. |
| --- | --- | --- | --- |
|  Kultaa | Sydney 2000 | Maahockey |  |
| MM-kilpailut  | MM-kilpailut  | MM-kilpailut  |  |
|  Kultaa | Dublin 1994 | Maahockey |  |
|  Kultaa | Utrecht 1998 | Maahockey |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Kuala Lumpur 1998 | Maahockey |  |
Kate Ruth "Katie" Allen (s. 28. helmikuuta 1974 Adelaide, Australia) on australialainen maahockeypelaaja. Hän voitti Australian maajoukkueen pelaajana olympiakultaa Sydneyssä 2000 ja kuului joukkueeseen myös Ateenan olympialaisissa 2004, kun Australia sijoittui viidenneksi. Hän voitti maailmanmestaruuden Dublinissa 1994 ja Utrechtissa 1998. Champions Trophyn voittajajoukkueeseen hän kuului vuosina 1995, 1997 ja 2003.
Jellingin riimukivet

Jellingin riimukivet on nykyään suojattu lasilla.
Jellingin riimukivet ovat kaksi riimukiveä Jellingin kaupungissa Tanskassa. Gorm Vanha pystytti noin vuonna 950 pienemmän kivistä vaimonsa Thyran kunniaksi ja tämän poika Harald Sinihammas suuremman noin vuonna 965 vanhempiensa ja omien saavutustensa kunniaksi. Pienemmässä kivessä on kahdella puolella riimukirjoitusta, mutta isommassa kivessä on lisäksi kaksi hahmoa. Niistä toisessa on Jeesus ja toisessa eräänlainen eläinhahmo.
Sijainti ja kivet > Sijainti

Jellingin kivet sijaitsevat Jellingin kaupungissa kirkon eteläpuolella. Ne seisovat kahden suuren hautakukkulan välissä.
Sijainti ja kivet > Pienempi kivi

Kuningas Gorm Vanhan pystyttämä pienempi kivi on vaaleanharmaata hienorakeista gneissiä. Kiven etupuolella on kolme pystysuuntaista riimuriviä, kun sen takapuolella on vain yksi rivi. Takapuolen rivi päättyy kahteen käärmeen päähän, jotka on tehty siihen koristetarkoituksessa. Päät ovat kuluneet, mutta ne voidaan nähdä vielä voimakkaassa epäsuorassa valossa.
Kivessä lukee ”Kuningas Gorm teki tämän monumentin vaimonsa Thyren, Tanskan ylpeyden kunniaksi”.
Sijainti ja kivet > Suurempi kivi

Kuningas Harald Sinihampaan pystyttämä suurempi kivi on vaaleanharmaata graniittigneissiä, jossa on luonnollista punaraitaista kuviointia. Sillä on kolme sivua, joista yhteen on tehty riimukirjoitusta vaakasuoraan ja kahteen on kaiverrettu kuva.
Riimukirjoituksessa sanotaan ”Kuningas Harald käski tehdä tämän monumentin isänsä Gormin ja äitinsä Thyren muistoksi – Harald, joka sai valtaansa koko Tanskan ja Norjan ja teki tanskalaisista kristittyjä”. Kiveä on sen tekstin takia kutsuttu ”Tanskan kastetodistukseksi”, sillä Harald julistaa siinä virallisesti maan kristilliseksi. Tanskalaiset olivat kuitenkin kääntyneet jo ainakin osin kristinuskoon aikaisemmin: esimerkiksi kuningas Harald Klak kastettiin Mainzissa vuonna 826.
Riimukirjoitus on tyypillistä skandinaavista, mutta kuvien aiheet ovat uudenlaisia. Toinen kuvista esittää mieshahmoa, joka tulkittiin pitkään Haraldiksi itsekseen. Se esittää kuitenkin Jeesusta ristillä tai oikeastaan elämän puulla. Toinen kuvista on puolestaan eläinhahmo, joka edustaa niin sanottua Mammen-tyyliä.
Historia

Gorm Vanha pystytti noin vuonna 950 vanhemman ja pienemmän Jellingin riimukivistä vaimonsa Thyran kunniaksi. Nuoremman riimukiven puolestaan pystytti noin vuonna 965 Gormin poika Harald Sinihammas.
Gorm Vanhan riimukivi toimi vuoden 1600 tienoilla läheisen kirkon penkkinä sen sisäänkäynnin vieressä. Nykyiseen paikkaansa kivi siirrettiin vuosien 1627–1639 paikkeilla. Kiven alkuperäistä paikkaa ei ole tiedossa. Haraldin riimukivi puolestaan on alkuperäisessä paikassaan.
Kivet valittiin 1994 yhdessä viereisten hautakumpujen ja kirkon kanssa Unescon maailmanperintöluetteloon.
Aiheesta muualla

Kuvia tai muita tiedostoja aiheesta Jellingin riimukivet Wikimedia Commonsissa
Pienemmän kuvan etupuolen kolme riimuriviä.
Isomman kiven Kristus-kuva.
Janne Heikkinen (lentopalloilija)

| 0 | 1 | 2 |
| --- | --- | --- |

Henkilötiedot
Syntymäaika: 11. huhtikuuta 1976
Syntymäpaikka: Kajaani, Suomi
Pelipaikka: keskitorjuja
Pituus: 202 senttimetriä
Lempinimi: Rojo
Seura
Seura: Skra Bełchatów
Pelinumero: 5
Junioriseurat
-1993: Kajaanin NMKY
Maajoukkue
| 1993- | Suomen lentopallomaajoukkue | 235 |
Janne Heikkinen (s. 11. huhtikuuta 1976, Kajaani) on entinen huippulentopalloilija, joka valmentaa nykyisin Suomen alle 20-vuotiaiden lentopallomaajoukkuetta. Lisäksi Heikkinen on valmentajana Lentopalloliiton valmennuskeskuksessa Kuortaneella.
Heikkisen pelasi urallaan Suomen lisäksi Italiassa, Itävallassa, Kreikassa, Espanjassa ja Puolassa, mikä päättyi Puolassa vuonna 2009 Skra Bełchatówin riveissä. Hänet valittiin 2007 ja 2008 Suomen parhaaksi lentopalloilijaksi. Keskitorjujana pelannut Heikkinen edusti Suomea kaikkiaan 236 maaottelussa, mikä on kymmenneksi eniten lajin kotimaisessa historiassa. Heikkinen. Suomen väreissä Heikkisellä on saavutuksenaan kaksi merkittävää neljättä sijaa. Alle 20-vuotiaiden MM-kisoista 1995 ja miesten EM-lopputurnauksesta 2007.
Ura

Janne Heikkinen syntyi Kajaanissa vuonna 1976. Hän aloitti lentopallon pelaamisen ja innostui siitä yhdessä vuotta nuoremman veljensä kanssa. Kuusitoistavuotiaana hän muutti Tampereelle ja alkoi opiskella Varalan Urheilulukiossa nuorten maajoukkueen kanssa.
Ura > SM-liiga

Lentopallon SM-liigassa Heikkinen debytoi kaudella 1993 ensimmäisen kerran. Hän voitti heti ensimmäisellä kaudellaan SM-liigassa pronssia. Lisäksi hän oli nuorten maajoukkueella neljännellä sijalla MM-kisoissa, joka oli paras saavutus ikinä nuorten maajoukkueilta. Loimussa Heikkinen esiintyi aina kauden 1998 loppuun asti. Hänet valittiin SM-liigan tähtikuusikkoon kaudella 1997 jolloin hän oli voittamassa suomenmestaruutta Loimun paidassa.
Maajoukkue

Heikkisen ura Suomen miesten lentopallomaajoukkueessa kesti kaikkiaan yli 14 vuotta. Ensimmäiset A-maaottelunsa hän pelasi vasta 17-vuotiaana MM-karsinnoissa. Muutamaa vuotta myöhemmin vuonna 1997 Heikkinen pelasi lentopallon EM-lopputurnauksessa Suomen riveissä. Suomi hävisi kisoissa jokaisen ottelunsa. Sittemmin arvokisojen lopputurnaukset olivat Suomelle kaukainen haave, joka toteutui vasta vuonna 2007.  Moskovan EM-lopputurnaukseen selviytynyt Suomi yllätti kisoissa kaikki sijoittumalla 4. sijalla. Heikkiselle kisat oli viimeinen mittava urakka A-maajoukkueessa.
Saavutukset

Valintoja:
Helsingin Vuoden-urheilija 2008
Puolan liigan All-Stars joukkueessa 2007
Puolan Cupin paras torjuja 2007
Puolan Cupin All-Stars joukkueessa 2007
Kauden paras lentopalloilija 2007, 2008
SM-liigan tähtikuusikossa 1997
Kauden paras mieslentopalloilija 2002
Kauden paras tulokas 1994
Saavutuksia joukkueessa:
Mestareiden liigan pronssia 2008
Puolan liigan mestaruus 2007, 2008, 2009
Puolan Cupín kultaa 2007, 2009
Itävallan Mestaruus 2004
Kreikan mestaruushopeaa 2002
Mestarien liigan hopeaa 2002
Italian Cup A2-liigassa 2001
Espanjan mestaruushopeaa 1999
Suomenmestaruus 1997
Nuorten MM-kisojen 4. sija 1995
SM-pronssia 1994
Seurat pääsarjatasolla

1993–1998 Raision Loimu
1998–1999 Gran Canaria
1999–2001 Torino
2001–2002 Olympiacos C.F.P.
2002–2003 Ancona,
2003–2004 Wien
2004–2005 Bolzano
2005–2006 Taranto
2006–2009 Skra Bełchatów
Janne Heikkinen
Judah P. Benjamin

| Judah P>  Benjamin |
| --- | --- |

Konfederaation ulkoministeri
 18. maaliskuuta 1862 – 10. toukokuuta 1865  
Presidentti:  Jefferson Davis
Edeltäjä:  William M. Browne (vt.)
Seuraaja:  virka lakkautettu
Konfederaation sotaministeri
 17. syyskuuta 1861 – 24. maaliskuuta 1862  
Presidentti:  Jefferson Davis
Edeltäjä:  LeRoy Pope Walker
Seuraaja:  George W. Randolph
Konfederaation oikeusministeri
 25. helmikuuta 1853 – 4. helmikuuta 1861  
Presidentti:  Jefferson Davis
Edeltäjä:  virka perustettu
Seuraaja:  Wade Keyes (vt.)
Yhdysvaltain senaattori Louisianasta
 4. maaliskuuta 1847 – 23. syyskuuta 1851  
Edeltäjä:  Solomon W. Downs
Seuraaja:  John S. Harris (1868)
Henkilötiedot
Syntynyt: 11. elokuuta 1811 Christiansted, Tanskan Länsi-Intia (nyk. Yhdysvaltain Neitsytsaaret)
Kuollut: 6. toukokuuta 1884 (72 vuotta) Pariisi, Ranska
Ammatti:  juristi poliitikko
Puoliso:  Natalie Bauché de St. Martin
Lapset:  1
Tiedot
Puolue:  Whig (1856 asti) Demokraatit (1856–1884)
Tutkinnot:  Yalen yliopisto
Uskonto:  juutalaisuus
 Nimikirjoitus
Judah Philip Benjamin (11. elokuuta 1811 Christiansted, Tanskan Länsi-Intia – 6. toukokuuta 1884 Pariisi, Ranska) oli yhdysvaltalainen poliitikko, joka toimi uransa aikana Yhdysvaltain senaattorina Louisianan osavaltiossa. Sisällissodan aikana hän toimi monessa eri korkea-arvoisessa tehtävässä Amerikan konfederaation hallinnossa. Sodan jälkeen hän muutti Yhdistyneeseen kuningaskuntaan. Benjamin oli Yhdysvaltain historian ensimmäinen juutalainen senaattori ja ministeri. Hän kuoli Pariisissa 72-vuotiaana 6. toukokuuta 1884.
Aiheesta muualla

Kuvia tai muita tiedostoja aiheesta Judah P. Benjamin Wikimedia Commonsissa
Jedna i Jedina

Jedna Si Jedina (Yksi ja ainoa) on Bosnia ja Hertsegovinan entinen kansallislaulu.
Laulun on säveltänyt ja sanoittanut Edin Dervišhalidović. Se hyväksyttiin Bosnia-Hertsegovinan kansallislauluksi useita kuukausia maan itsenäistymisen jälkeen marraskuussa 1995. Jedna Si Jedina miellettiin kuitenkin liiaksi monikansallisen valtion bosnialaisen osan hymniksi, ja sitä pidettiin kroaatti- ja serbivähemmistöjä syrjivänä (vaikka laulussa ei mainitakaan kansallisuuksia). Tämän takia maalle hyväksyttiin uusi kansallislaulu, Intermeco, 10. helmikuuta 1998, yhdessä maan uuden kansallislipun kanssa.
Ensimmäinen versio

Sanat Bosnialaiset
Suorasanainen käännös
Toinen versio

Sanat Bosnialaiset
Suorasanainen käännös
Aiheesta muualla

Kuuntele Jedna Si Jedina
Jeanine Mason

| Jeanine Mason |
| --- | --- |

Henkilötiedot
Syntynyt: 14. tammikuuta 1991 (ikä 33) Miami, Florida, Yhdysvallat
Ammatti:  näyttelijä ja tanssija
Näyttelijä
Aktiivisena:  2009-
Aiheesta muualla
www.jeaninemason.com
IMDb
Jeanine Marie Mason s. 14. tammikuuta 1991, (Miami Florida, Yhdysvallat) on yhdysvaltalainen näyttelijä ja tanssija. Mason tuli tunnetuksi vuonna 2019 alkaneesta sarjasta Roswell, New Mexico, jossa hän näyttelee pääroolia Liz Ortechonina.
Masonilla oli toistuva rooli tohtori Sam Bellona Greyn anatomiassa.  Hän on esiintynyt myös elokuvissa Bunheads, Of Kings and Prophets, You're the Worst, Awkward, Major Crimes, NCIS: Los Angeles, CSI: Crime Scene Investigation ja Big Time Rush.
Masonista tuli ensimmäinen kuubalaisamerikkalainen, joka voitti Tanssi jos osaat -palkinnon.
Lavalla Mason nähtiin viimeksi Center Theatre Groupin vuonna 2017 ilmestyneessä Zoot Suit -elokuvassa, jonka ohjasi näytelmäkirjailija Demian Bichir.
Nuoruus ja koulutus

Mason syntyi Miamissa, Floridassa, ja varttui tanssisuuntautuneessa perheessä Pinecrestissä.  Hänen molemmat vanhempansa ovat kuubalaissyntyisiä.  Mason aloitti tanssiharjoittelunsa kolme-vuotiaana baletissa ja flamencossa, ja opiskeli jazzia, akrobatiaa, hip-hopia, modernia ja nykytanssia.  Mason aloitti teatteri opinnot 11-vuotiaana yhteisön ja yläkoulun tuotannoilla.  Muutettuaan Los Angelesiin, Kaliforniaan, Mason opiskeli teatteria samalla kun hän keskittyi elokuviin ja televisioon Michael Woolson Studiossa.  Mason suoritti Bachelor of Arts in World Arts and Cultures ja valmistui cum laude -yliopistosta Kalifornian yliopistosta Los Angelesista keväällä 2014.
Ura > Tanssi jos osaat

18-vuotiaana Mason kilpaili Tanssi jos osaat -ohjelman viidennellä kaudella, ja hänestä tuli kilpailun historian nuorin voittaja voittaen Brandon Bryantin, Kayla Radomskin ja Evan Kasprzakin.  Kilpailun viiden ensimmäisen viikon ajan (Top 20 - Top 12) Mason työskenteli Phillip Chbeebin kanssa.  Esityksen kuudennen viikon aikana (Top 10) Mason tanssi nykyaikaista Travis Wallin koreografiaa ja oli yhteistyössä Jason Gloverin kanssa.  Myöhemmin Mason teki yhteistyötä myös Brandon Bryantin, Ade Obayomin, Evan Kasprzakin ja Kayla Radomskin kanssa. Masonia kehuttiin jatkuvasti hänen vahvoista ja monipuolisista suorituksistaan.
Syksyllä 2009 Mason kiersi Yhdysvaltoja Tanssi jos osaat -kilpailun kahdentoista parhaan tanssijan kanssa.
Ura > Näyttelijän ura

Tanssi jos osaat -ohjelman valmistumisen jälkeen Mason kiinnitti täyden huomionsa esitystaitojensa kanavoimiseen toiseen elinikäiseen rakkauteensa, näyttelemisen taitoon.  Hänen näyttelijän uransa alkoi, kun Mason näytteli Nickelodeonin hittisarjan Big Time Rush Halloween-jaksossa.  Sen jälkeen hän esiintyi Bling Ringissä, CSI: Crime Scene Investigationissa, The Fresh Beat Bandissa ja Hollywood Heightsissa ennen kuin hän päätyi toistuvaan Cozzette-rooliin ABC Familyn Bunheadsissä ja sai pääroolin Hot Messissä ja Deliriumissa.  Hän on myös varannut rooleja elokuviin Major Crimes ja Secret Life of the American Teenager sekä useita pienempiä, itsenäisiä projekteja.  Masonilla oli toistuva rooli ABC:n suositussa lääketieteellisessä draamassa Greyn Anatomia tohtori Sam Bellona.
Helmikuussa 2018 ilmoitettiin, että Masob esiintyisi Roswell, New Mexicon pilottijaksossa Liz Ortechona. CW tilasi sarjan 11. toukokuuta 2018.
Mason esiintyi 29. marraskuuta 2009 Dizzy Feet -gaalassa Los Angelesissa, Kaliforniassa Kodak Theatressa.  Hän ja Jason Glover esittivät suositun nykyteoksensa "If It Kills Me", jonka koreografi oli Travis Wall ja joka alun perin esitti Top 10 -viikon SYTYCD:llä.  Glover on kuvaillut Masonia "ainutlaatuiseksi. Et vain löydä hänen kaltaisiaan tanssijoita. Hänellä on kauniit linjat, hän on hauska ja karismaattinen, ja hänellä osaa eläytyä lavalla. Se ei näy ainoastaan hänen liikkeessään, vaan myös hänen kasvoissaan. Jeanine  on loistava esiintyjä ja yksi suosikkiihmisistäni - ei vain ryhmässämme, vaan kaikista näkemistäni tanssijoista Gregory Hinesista Gene Kellyyn."
9. marraskuuta 2010 Mason esitti nykytanssin Mark Ballasin kanssa John Legendin "Tavalliset ihmiset" televisio-ohjelmassa Tanssii Tähtien kanssa.
Mason ja hänen sisarensa Alexis osallistuivat myös Tanssi jos osaat -sarjan kahdeksannen kauden koe-esiintymiseen ja pääsi viimeisiin sooloesityksiin ennen Top 20:tä Vegasissa.
Filmografia

| Vuosi | Nimi | Rooli | Huomioita |
| --- | --- | --- | --- |
| 2014 | Default | Marcela |  |
| 2016 | El Empantanado (The Muddy) | Heili |  |
| 2017 | The Archer | Rebecca Rosinsky |  |
| 2020 | Christmas on the Square | Felicity Sorenson |  |
| Vuosi | Nimi | Rooli | Huomioita |
| --- | --- | --- | --- |
| 2010 | Big Time Rush | Muffy | Jakso: "Big Time Halloween" |
| 2011 | The Fresh Beat Band | Amy | Jakso: "Step It Up" |
| 2011 | The Bling Ring | Bosso | Televisio elokuva |
| 2011 | CSI: Crime Scene Investigation | Gween Seligson | Jakso: "Brain Doe" |
| 2012 | Hollywood Heights | Natalie | 2 jaksoa |
| 2013 | Bunheads | Cozzette | 7 Jaksoa |
| 2013 | The Secret Life of the American Teenager | Bebe | Jaksoa: "Money for Nothin'" |
| 2013 | Major Crimes | Heather | Jakso: "Jailbait" |
| 2014 | Delirium | Hana Tate | Julkaisematon pilotti |
| 2014 | Awkward | Shayne | Jakso: "Prison Breaks" |
| 2014 | You're the Worst | Dana | Jakso: "Equally Dead Inside" |
| 2014 | NCIS: Los Angeles | Bonnie Flores | Jakso: "The Grey Man" |
| 2016 | Of Kings and Prophets | Merav | Päärooli; 9 jaksoa |
| 2017 | Searchers | Juniper | Televisio elokuva |
| 2017 | Ride Overshare | Natalie | Jakso: "Natalie" |
| 2017 | Daytime Divas | Nick | 2 jaksoa |
| 2017 | Criminal Minds | Helen Pierce | Jakso: "To a Better Place" |
| 2017–18 | Grey's Anatomy | Dr. Sam Bello | Toistuva rooli; 12 jaksoa |
| 2018 | Grey's Anatomy: B-Team | Dr. Sam Bello | ABC webseries; 3 jaksoa |
| 2019–22 | Roswell, New Mexico | Liz Ortecho | Päärooli |
| 2020–tuotanto | Trolls: TrollsTopia | Minuet Sonata | Päärooli |
| 2021 | Grace and Frankie | Dr. Green | Jakso: "The Circumcision" |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jeanine Mason
Käännös suomeksi
Janina Pravalinskaja

| Mitalit> Maa:  Valko-Venäjä.Naisten yleisurheilu. Olympialaiset  | Mitalit> Maa:  Valko-Venäjä.Naisten yleisurheilu. Olympialaiset  | Mitalit> Maa:  Valko-Venäjä.Naisten yleisurheilu. Olympialaiset  | Maa:  Valko-Venäjä> Naisten yleisurheilu. |
| --- | --- | --- | --- |
|  Kultaa | Sydney 2000 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Pronssia | Budapest 1998 | kuulantyöntö |  |
Janina Dzislavauna Pravalinskaja-Karoltšyk (o.s. Karoltšyk; (valkoven. Яніна Дзіславаўна Правалінская-Карольчык, ven. Янина Диславовна Провалинская-Корольчик, Janina Dislavovna Provalinskaja-Korolčik; s. 26. joulukuuta 1976 Hrodna, Valko-Venäjän SNT, Neuvostoliitto) on valkovenäläinen kuulantyöntäjä.
Pravalinskajan uran suurin saavutus on olympiakulta Sydneystä 2000 tuloksella 20,56. Voittotulos oli myös tuolloinen Valko-Venäjän ennätys. Seuraavana vuonna hän saavutti maailmanmestaruuden Edmontonissa työnnettyään nykyisin voimassa olevan ennätyksensä 20,61. Hänen muita merkittäviä saavutuksia ovat EM-pronssi Budapestistä 1998 ja juniorien EM-hopea Nyíregyházasta 1995.
Kesäkuussa 2003 hän kärähti steroidien käytöstä ja sai kahden vuoden kilpailukiellon eikä voinut osallistua vuoden 2004 kesäolympialaisiin.